கேள்வி: சவூதி உறுப்பு மாற்று அறுவை சிகிச்சை மையம் பற்றி விளக்கவும்.
பதில்: சவூதி உறுப்பு மாற்று அறுவை சிகிச்சை மையம் (''Saudi Center for Organ Transplantation'') உடல் உறுப்புகள் மாற்று சிகிச்சைக்காக சவூதி அரேபியா நிறுவப்பட்டுள்ள ஒரு சிகிச்சை மையமாகும். முன்னதாக 1993 ஆம் ஆண்டு மறுபெயரிடப்படும் வரை இது சவுதி தேசிய சிறுநீரக அறக்கட்டளை (சவுதி) என்ற பெயரால் அழைக்கப்பட்டது. சிறுநீரகம் மாற்று சிகிச்சைகள் மட்டுமே மேற்கொள்ளப்பட்டு வந்த இங்கு பெயர் மாற்றத்திற்குப் பின்னர் மற்ற உடல் உறுப்பு மாற்று சிகிச்சைகளும் தொடங்கப்பட்டன. கற்பித்தல், ஒதுக்கீடு, ஒருங்கிணைப்பு மற்றும் கொள்முதல் உட்பட மாற்று சிகிச்சையின் அனைத்து அம்சங்களிலும் உறுப்பு மாற்று அறுவை சிகிச்சைக்கான சவுதி மையம் முக்கியப் பங்கு வகிக்கிறது. பைசல் சாகீன் இந்நிறுவனத்தின் பொது இயக்குநராக பொறுப்பு வகிக்கிறார்.
கேள்வி: சவூதி உறுப்பு மாற்று அறுவை சிகிச்சை மையம் - முக்கியப் பணிகள் என்பது என்ன?
பதில்: *உறுப்பு தானம் மற்றும் உறுப்பு மாற்று திட்டங்களை ஒருங்கிணைத்தல். *தானம் வழங்குபவர்கள் மற்றும் பெறுபவர்களைப் பதிவு செய்து கண்காணித்தல். *உறுப்பு மாற்று மருத்துவமனைகள் மற்றும் மையங்களை மேற்பார்வை செய்தல். *பொதுமக்களிடையே உறுப்பு தானம் குறித்த விழிப்புணர்வை ஏற்படுத்துதல். *இறுதிக்கட்ட உறுப்பு செயலிழப்பு நோய்களைத் தடுக்கும் நடவடிக்கைகளை ஊக்குவித்தல்.